LIETUVOS RESPUBLIKOS SEIMO KANCELIARIJOS

TEISĖS DEPARTAMENTAS

IŠVADA

DĖL LIETUVOS RESPUBLIKOS NEDARBO SOCIALINIO DRAUDIMO ĮSTATYMO NR. IX-1904 8, 12, 13, 15, 17 IR 18 STRAIPSNIŲ PAKEITIMO

ĮSTATYMO PROJEKTO

2019-10-21 Nr. XIIIP-4042

Vilnius

Įvertinę įstatymo projekto atitiktį Konstitucijai, įstatymams, teisėkūros principams ir teisės technikos taisyklių reikalavimams, teikiame šias pastabas:

1. Atsižvelgiant į tai, kad keičiamo įstatymo 15 straipsnis reguliuoja nedarbo draudimo išmokos grąžinimą, įstatymo projekto 4 straipsniu siūlomos keičiamo įstatymo 15 straipsnio 1 dalies antrojo sakinio nuostatos nėra šio straipsnio reguliavimo dalykas (nedarbo draudimo išmokos mokėjimo trukmė bei neįskaitomi laikotarpiai nurodyti keičiamo įstatymo 7 straipsnyje). Be to, šiame sakinyje pateikta nuoroda į šio straipsnio 3 dalį nėra tinkama, kadangi ši dalis nustato išmokėtos nedarbo draudimo išmokos grąžinimo atvejį, bet ne mokėjimo trukmę.

2. Atsižvelgiant į teisės technikos taisykles, įstatymo projekto 1 straipsnio pakeitimo esmėje kaip pertekliniai brauktini žodžiai ,,ir ją išdėstyti taip“.

Departamento direktorius	Andrius Kabišaitis

J. Raškauskaitė, tel. (8 5) 239 6842, el. p. jurgita.raskauskaite@lrs.lt

I. Šambaraitė, tel. (8 5) 239 6850, el. p. irena.sambaraite.lrs.lt